Maisha ya Nairobi

MAISHA YA NAIROBI

Nilihitimu kisomo changu Cha kidato cha nne baada ya kuzunguka huku na
kule kutafuta msaada ili niweze kulipa karo yangu shuleni. Mara kwa mara
nilikosa kuhudhuria shuke kwa kuwa nilikuwa na mama kibarua ili tupate
chakula pamoja na karo. Usisahau wadogo wangu pia walikuwepo na pia wao
walihitaji kuenda shuleni kama mimi. Baada ya heka heka hizi zote basi
nikawa nimemaliza kidato cha nne kwa neema ya mwenyezi Mungu. Ingawa
sikuwa na alama za kujiunga na chuo Kikuu angalau nilijaribu kwa kuwa ni
wachache mno wamalizao mpaka kidato cha nne. Kijijini mwetu nilikuwa
mimi ndiye wa kwanzakumaliza kidato cha nne. Nadhani sababu hii ndio
ilifanya Kijiji chetu kikazam akwa umaskini mkuu. Watu walikuwa
hawajasoma wala hawana kidomo chochote Cha shuleni. Walishikulia msemo
kuwa heri kisomo Cha maisha badala ya kisomo Cha shuleni. Lakini hata
kisomo hicho Cha maisha hawakuwa nacho na kilikuwa kimewashinda kukisoma
na ndio maana walikuwa kila mara qanazidi kudidimia kwa umaskini.
Wachache waliokuwa na kisomo basi walikuwa ni viongozi wetu. Viongozi wa
kanisa, shuke na pia kule bungeni. Viongozi Hawa hawakuwahi kuja
kuteleza umuhimu wa masomo. Nadhani ugonjwa huu wa kutitaka masomo
hiambukizwa na ndio maana waliona wakija huenda wakaambukizwa. Kila
uchao nilitamani sana kukimboa Kijiji chetu kutoka kwa Lindi hili la
ujinga kwanza ndipo wao wenyewe wajikomboe kutoka kwa umaskini wao.
Nilitia bidii kwa masomo yangu. Azimio langu lilikuwa nijiunge na chuo
Kikuu nisomee ualimu kwa kuwa Kijiji changu kilihitaji walimu wawafunze.
Nilikuwa naumwa kila uchao niliona kuwa maendeleo tu yaliyokuwa
yanaendelea ni ya watoto kizaa watoto. Watoto Hawa waliokuwa wanazaliwa
kamwe hawakupata baba zao kwa kuwa baba zao walikuwa maskini ajabu na
mara nyingi walikataa majukumu yao. Shuleni nilipokuwa endapo mwalimu
alitaka kutumia Mfano wa Kijiji kisicho na wasomi basi alitumia Kijiji
chetu. Kila mwanafunzi alishauriwa atie bidii asije akawa kama watu wa
kiji chetu. Kijijini mwetu ilikuwa picha iliyochorwa hodari sana ya
ujinga kisha ilikuwa ni picha nyingine ya umaskini. Nadhani picha hizi
mbili za Kijiji chetu ndizi picha za kweli ulimwenguni tangu dunia
ianzishwe. Sikutaka mambo yazidi kuwa hivyo nikiwa nilitamani kuona
Kijiji chetu kiki adilika kama vijiji vingine. Nilijua fika watu wetu
hawakuwa na ujuzi wa kutosha na ndio maana kila kitu tulikuwa
tumebwarura nyuma, ndio maana watu walikuwa ovyo kutokana na magonjwa
ambayo wangependa hospitalini yakaweza kutibiwa. Niliamua kuwa mtumwa wa
Kijiji chetu ili nije nikikomboe. Mtihani ulikuwa umenifeli lkaini
nikaamua tu niende Mjini nitafute maisha. Maisha hayo nitayatumia
kubadili boma letu na Kijiji kizima. Niliamini kule Nairobi kazi zipo
ila hazipo kwa wabaguzi. Mimi sikuwa mbaguzi basi niliona nikirejea
nyumbani nikiwa tajiri ajabu. Nilipanga virago, nikamuaga mama nami
nikatokomea mjini.

Skujua nilikuwa nilale wapi punde tu nifikapo mjini ila nilijua tu
siwezi kosa msamaria mwema mjini. Niliabiri gari nikiwa nimejawa na
matumaini kuwa mambo makubwa yalikuwa yananisubiri kule mjini. Nilijua
kuwa kila kitu kungekuwa shwari kwangu familia pamoja na Kijiji chetu.
Madhumuni yangu yalikuwa yamejioa ga akilini mwangu vyema sana. Nilikuwa
nimejituma na basic lazima ningejitendea. Mama yangu hakunifunza uvivu
wala kuwa kinyonyi na jambo hili lilinipa tumaini zaidi. Nilijua tu kwa
sababu hii ningeweza kufanya kazi kwa moyo wangu wote ili niweze kufika
kilele nilichokitarajia. Tulisafiri kwa kasri ya masaa matano kutoka
kwetu mpaka mjini. Nilikuwa nimechoka tiki ila sikuwa na mahali pa
kupumzika. Gari lilitua stanini na tukaagizwa tuweze kushika na kila mtu
ashike njia zake. Nilielewa kuwa Nairobi kuna wizi wa hali ya juu. Simu
yangu ilikuwa tayari imeshazima. Nilikuwa na elfu moja mfukoni. Nilitia
zile Hela na kuziweka kwa kiatu ili mtu asije akanipokonya. Nikashika
kibegi changu na kuanza kuondoka. Nilipotua nje ya basi nilipigwa na
butwaa. Watu wlaikuwa wengi na kila mtu na hamsini zake. Hakuna hata
mmoja aliyejaribu kunijulia hali. Wote walitembea zao wasije hata
wakaniona. Majengo marefu marefu hayakuniruhusu niweze kuona upande
mwingine. Hili lilifanywa hata nishindwe pa kuelekea . Nilisimama kando
ya basi nikifikiria njia ya kufuata. Wenzangu tulipokuwa nao garini
walikuwa wanakujiwa na watu wao huku wakikumbatiana na kufurahia na
kujuliana hali. Mimi sikuwa na wa kunikujia na sikuwa na pa kuenda.
Niliketi chini nikijaribu kufikiria pa kuanzia. Nilikuwa mchovu na basic
ghafla usingizi ukaniiba kidogo. Nililala kwa muda mrefu sana.
Niligutushwa na mlio wa honi ya gari. Nilipofungua macho watu waliokuwa
kando yangu walikuwa hawako tena ila kuna nyuso mpya mpya. Kibegi changu
Cha nguo sikukiona. Nikadhani wenye mahali hapo walikuwa wameniwekea.
Kila mtu alikuwa ananiangalia tu ila hakuna aliyezungumza nami.
Nilijikokota kuelekea duka lilokuwa hapo kando na kuwauliza kuhusu begi
langu. Walistaajabu sana mama aliyekuwa hapo mwenye asili ya kiarabu na
mwenye mwili mkubwa mkubwa na sura maji ya kunde alinijibu kwa sauti ya
asili ya Mombasa " hapa mjini kijana utashangaa, hapa watembea na kila
kitu chako. Hakuna mtu anakuwekea sasa hivi wewe tayari ushaporwa na
huwezi ukapata ulichokiporwa , pole sana . Wakati mwingine kuwa makini.
Watu wa bara mna matatizo kweli" hata kabla nimjibu nilikumbuka pesa
zangu niligusa na nikapata zipo roho ikapoa kidogo lakini bado kijasho
kikawa kinanitoka. Nguo zangu zilikuwa mpya mpya na nilikuwa tu na hizo
sina zingine. Sikujua maisha yatakuaje na nguo moja mjini. Niliondoka
mahali pale huku machozi yananilengalenga. Nikarudi nilipokuwa nimeketi
na kuketi tena. Giza lilikuwa kimeanza kitanda na basi nilionelea heri
nilale hapo usiku huo.

Watu walionekana wakiondoka ila mimi nikaamua kuketi pale kwa kuwa
sikuwa na mahali pa kuenda. Niliamua nilale pale kisha keshoye nitarauka
niende kufanya kazi yeyote na basic hapo nitaandamana na rafiki ambaye
nitakuwa nimemkuta ili tuweze kuenda kwake nilale. Nilijua kuwa baridi
ingenitawala ila sikuwa na namna. Nilijikunja kule n akusubiri Giza
liingie ili nijikunje na nilale. Watu wlaiondoka mmoja mmoja na mwishowe
nikabaki peke yangu. Nilitamani sana niondoke ila sikuwa n apa kwenda.
Nilitamani sana niwe na mtu pia anijie lakini mimi ndio nilikuwa wa
kwanza kutoka kwa watu wa kwetu kuja mjini. Niliamini kuwa wahenga
hawakukosa waliponena kuwa baada ya dhiki ni faraja. Nilijua faraja
yangu ilikuwa mahali inanisubiri, mbivu yangu ilikuwa mahali inaningoja
ila nilichokuwa nakihitaji kwa wakati huo ni uvumilivu tu. Nilikuwa tu
naona kwa umbali watu wakipita na mizigo migongoni ni kana kwamba
walikuwa wanatoka sokoni. Wengine walitembea tu na magari yao huku
wakisukuma a kwa barabara. Na hii Nairobi kuna magari mengi sana ya
kibinafsi. Kweli masomo ni kitu Cha maana na pesa pia ni kitu Cha maana
. Nyumbani kwetu mtu aliyekuwa na gari alikuwa kiongozi wetu wa bungeni
na Kiongozi wetu wa kanisani aliyekuwa na magari mawili. Magari haya
yalikuwa ya kubeba familia yake na hakupenda kubeba watu ovyo ovyo.
Kanisani alitufundisha sana tuwe na upendo kiasi kuwa akatuambia kuwa
tusiweze kunyimana. Wakati mwingine aliwasiji kondoo wa Mungu waache
kula wamtolee Mungu vyakula vya mavuno yao ili wapate baraka kwa wingi .
Yeye alifanya kinyume na aliyoyaubiri lakini mimi ningeanzaje kumuuliza
na nimezaliwa nikapata akiendesha shughuli zake hivyo. Sikutaka kuondoka
mahali pale kwa kuwa niliogopa kupigwa na watoto wa mtaani. Mwalimu wetu
wa somo la historia aliwahi kutuhadithia namna alivyopigwa na watoto
wale alipokuwa mjini usiku baada ya kuwanyima Hela. Nilihisi msukumo wa
kuenda kwa majengo hayo makubwa ili niweze kuomba pa kulala. Nilijioa
moyo kuwa kuna watu wenye utu mle ndani na wangeweza kunihurumia lakini
watoto hao wa mjini wlainipa kiwewe kidogo. Ma askari wa mala go ya
steni hiyo walikuja na kunijulia hali. Walitaka kujua kilichokuwa
kinaniweka pale. Mimi mwenyewe niliwadangany akuwa nasubiri mtu aje
anichukue. Walinidadisi alipokuwa anatoka mtu huyo. Basi mimi bila shaka
kwa kuwa sikuwa najua mjini nikamweleza kuwa alikuwa anakuja na gari
jingine ambalo halikuwa limefika. Walinihurumia na kunieleza gari Hilo
lingefika usiku wa manane. Niliitikia na kusema kuwa nitasubiri kw akuwa
sikuwa na mahali pa kukaa. Mmoja wao wa kike aliingia kwa kichumba Chao
na akanikabidhi kitambaa kimoja kizito niweze kujisetiri kutokana na
kibaridi hicho. Punde si punde mimi nililala tena. Niliamshwa na watu
waliokuwa wanashuka kwenye basi Hilo. Niliangakia saa langu nikaona ni
saasita usiku. Nilijioa matumaini kuwa wakati huo askari hao
hawangenifukuza. Nilijikunyata na watu Lia wakaketi na kuanza kulala
wakisuburi kukuche. Watu walianza kuondoka Misa ya saa kumi na moja na
huku nikabaki na kijana mmoja wa umri wa makamu.

Kijana huyu sikuwa namfahamu jina ila alionekana kuwa ana mawazo sana.
Niliamua kumuongelesha. Nilimsalimu kama kawaida naye akajibu.
Nikimuuliza ni jambo lipi lilikuwa linamsumbua labda huenda tulitatue
pamoja. Kijana wa wenyewe alinikodolea macho na kuniangalia asiongee
lolote. Baada ya Muda mfupi akajitambulisha nami akaniuliza jina.
Nikamweleza kisha akauliza nilipokuwa naenda. Nilimjibu kuwa nilikuwa
nimeshafika nilipokuwa naenda mimi. Pia alikiri hivyo ila hakujua baada
ya hapo aelekee wapi. Moyoni nilisema nimemkuta mwenzangu na mwenye
tatizo kama langu. Pia nilimueleza sikuwa na pa kwenda na ndio maana
nilikuwa hapo alipo. Alitabasamu na kuniambia kuwa sisi ni wanaume yafaa
tutafute makazi. Nilimsaidia kubeba begi lake na tukaondoka. Alionekana
kujua sana mjini na vichorochoro vyake. Alinieleza kuwa tutaenda
tutafute nyumba tukae kisha tuanze kutafuta kazi. Aliniahidi kuwa kazi
haiwezi kukosa punde tu tupatapo makazi. Nilifurahi sana kukutana na
Musa. Alikuwa kijana aliyekuwa anajiaminia ajabu. Tulifika kwa mabanda
fulani naye akanieleza alikuwa aende aangalie nyumba kisha aje
anichukue. .nilisimama lango la kuingia mabanda hayo. Musa alienda na
baada ya dakika takriban ishirini alirejea na kunieleza alikuwa
amekwishapata nyumba. Tulienda na mizigo moaka kwa nyumba. Nyumba hiyo
ilikuwa na kitanda na godoro. Sikuwa mchege kama alivyokuwa Musa .
Tuliweka virago na basic Musa akaamua kulala. Musa hakuniomba pesa za
nyumba na hivyo sikujua alilipaje nyumba. Musa alijikaza nami nikabaki
nikiwaza. Harufu kwa mabanda hayo haikuwa inavutia hata kidogo. Alafu
njia tuliyotumia hadi tukafika kwa nyumba yetu ilikuwa na maji ya rangi
nyekundu. Ukiwa na kiatu kilichotoboka chini basi itakuwia vigumu
kutembea. Nyumba yenyewe ilikuwa ndogo ajabu. Kitanda kilichokuwa
takribani nafasi yote. Vyombo alivyokuja navyo Musa ilibidi viingie
mfunguni mwa kitanda ili kuwa na nafasi. Hatukuwa na kiti na basic
ilibidi niketi sakafuni. Ukuta wa jumba uliezekwa magunia machakavu
machakavu angalau kuzuia kibaridi kinachotoka nje wakati wa usiku. Kw
akuwa ilikuwa nyumba ya mabati joto lilikuwa jingi mno. Sikuona bafu
mahali hapo na basi ndio sababu hata baada ya kuchomwa na joyo sikuenda
kuoga. Maji ilikuwa ni kununua mtungi shilingi Tano. Nyumbani maji
tulikuwa tunachota tu bila malipo na bado ukiambia wadogo wangu waendwe
wanakataa. Nilijinyanyua nikachota maji na kurejea . Maisha Nairobi
hayakuwa Rahisi kama nilivyodhani. Nilikuwa njaa sana ila sikujua
ninunue nini Nike. Kila kitu ilikuwa kunua mpaka mboga. Mboga zenyewe
unahesabiwa tu. Na kwa nyumba hatukuwa na mafuta ya kupika. Niliamua
kununua mahamri tule na Musa tukifikiriacha kufanya jioni hiyo.

Musa aliamka mwishowe huku analalamika njaa. Alikula mahamri na
akanieleza tulifaa tununue angalau sukari na unga ili tupike jioni.
Nilikubaliana naye. Sikuwa nimemjua Musa ni nani ila nilikuwa
nimemwamini tu, nilichokuwa najua kumuhusu lilikuwa ni jina tu. Yeye pia
alikuwa ameniamini bila kunijua vyema. Musa alionekana mtu aliyekuwa
anafahamu sana mahali hapo . Tangu tukiwa mjini yeye alionekana kuwa mtu
anajua kila.mahali. nilihisi kuuliza ila nikaamua kuuliza wakati
mwingine. Tulifanya manunuzi na basic tukarejea. Mimi nilitamani kumujua
vyema na jinsi nilikuwa namjua. Niliamua usiku huo tuweze kufahamiana
naye. Kilichonisukuma nitake kumjua zaidi ni kuwa watu Kijiji hicho
walimfajamu kwa jina 'Simba' nilipotembea naye alikuwa tu akiitwa jina
Hilo. Tulifika chumbani na basic tukaanza mapishi. Nikianzisha hadithi
na mazungumzo. Nikimuuliza yeye ni nani kwa undani kwa kuwa nilikuwa tu
nalifahamu jina lake. Musa akicheka na kujibu haraka. "Mimi ni Musa na
ni rafiki yako, angalau sasa unajua jina langu na uhusiano wetu au
vipi?" Nilijilazimisha kucheka kwa kuwa pia yeye alicheka. Nilibaki na
maswali chungu nzima ila yeye aliona kuwa kila jambo lilikuwa shwari.
Tulioanga chakula na tukala na basic tukalala. Kitandani ilikuwa tu ni
kufinyana. Godoro kalikuwa kadogo na pia kakonde kitanda kiliumiza mpaka
siku iliyofuata niliamka mapema saa kumi na moja. Hatukuweza kunywa
kiamshakinywa kwa kuwa mafuta yalikuwa yameisha kwa jiko letu. Musa
aliamua tuende tutafute kazi. Tulienda kwa juakali ili tuoewe kazi ya
kuchomwa mabati bosi wao alikana kwa madai alikuwa na watu wa kutosha.
Tulizidi kutembea. Tulipokuwa njiani Musa alianza kuniambia kuwa huku
kazi ambazo ni nyingi ni za wanawake. Wanaume kazi zetu ni chache na
wanaume walioko mahali hapa ni wengi. Mimi binafsi nilijua Nairobi kazi
zipo uwe mwanamume au mwanamke sijui mbona kauli ya Musa ni tofauti.
Tunafika kampuni ya Breweries hapa mtu haruhisiwi kuingia bila
kitambulisho na awe amehitimu kidato cha nne. Basi mimi nakuwa wa kwanza
kuingia. Musa anapingana na maaskari ila mwishowe anaruhisiwa kuingia
ndani. Tunaelekea mahali pa kuhijiwa kabla tuoewe Ajira. Musa ananivuta
nyuma na kuniuliza ikiwa Nina chai ya mwajiri. Ninashtuka kidogo.
Namuuliza kwa mshangao " hivi kule langoni uneskia wakizungumzia chai
kweli?" Musa ananicheka sana " hapa ni Nairobi, hakuna kazi bila chai
kijana mdogo. Mwajiri lazima ashibe au akunyime kazi chagua kimoja.
Ninaamua kuhesabu tusenti twangu ili nijue za kumpa. Kilichomuuma ni
kuwa bado sijui kama kazi hiyo nitaipata au la lakini chai lazima. Natoa
visenti vichache n abasi tunaamua kuingia kwa ofisi ya mwajiri. Musa
anakuwa wa kwanza huku mimi nasubiria kule nje. Musa anakawia kule ndani
sana.

Musa anapotika ananikuta nje na anatabasamu. Ananieleza kuwa kule ndani
kazi ni kujitetea ndugu yangu au utaondoka hapa bila Ajira yeyeote.
Ninajitia moyo na basic kubisha. Sauti nzito inanikaribisha ndani.
Naingia huku nimecaa sura ya upole. Mkononi nimeshika vyeti vyangu.
Nakabidhiwa kiti niketi na basic anaanza kuzungumza. Naulizwa jina
langu. Swali hili linanikumbusha mbali sana. Bintiamu wangu kutoka
upande wa mama aliwahi kupoteza kazi kwa sababu ya jina lake la pili.
Aliyekuwa akimhoji alikuwa wa eneo tofauti la nchi yetu na badi ikawa
kuwa sisi eneo letu na eneo lao kulikuwa na tatizo na basic tulikuwa na
chuki nao. Baada ya bintiamu kutaja jina lake la pili aliweza kukosa
kazi hiyo na mtu tofauti akapewa chanzo Cha kukosa kwake Ajira ikawa ni
eneo lake. Nilitaja jina langu la kiingereza na jina la baba la
kiingereza. Baba huyo aliyekuwa ananihoji alishtika na mimi na bila aibu
wala kusita akaniuliza " wewe ni WA kabila gani" nikawaza kisha wazo
likinijia. Musa alikuwa kabila la wagema na amepewa kazi na mimi hapa
nafahamu baadhi ya kigema basi wacha niseme mimi ni mgema nipewe kazi.
Nikajibu kwa upole " mimi ni mgema. Alitabasamu na kuninyooshea mkono.
Akanieleza kuwa pia alikuwa mgema na ni furaha yake anapoona wagema
wenzake. Bila shaka aliniahidi kuwa kamwe hawezi kumunyima mgema
mwenzake kazi. Hapa ndipo nikaelezwa ni kwa nini Musa alioewa Ajira na
hakuwa na vyeti vya kazi hiyo . Na pia nikaelewa ni kwa nini sikuweza
kuombwa vyeti vyangu. Hapa kabila lako ndilo linakupa kazi. Alisimama
akaniekea chai kwa kikombe kilichokuwa mezani na akanipa mahamri mawili.
Nilikunywa na nikashukuru kwa kutumia jina la kigema angalau aridhike
zaidi. Alitabasamu Na kuniandikia barua ya kunipa kazi bila kusita.
Aliniruhusu niondoke nami nikamuaga nikatoka. Moyoni nilifurahi sana kwa
kuwa nilikuwa nimepata Ajira. Ingawa mshahara ulikuwa duni mimi
niliridhika tu . Musa alikuwa amenisubiri na basic aliponiona aliangua
kicheko sana kisha akaniuliza katikati ya kicheko " wewe ni kabila gani
kijana" nikanyamaza kisha nikajibu " mgema" alishtika sana.
Nilimwangalia sana alivyokuwa ameshtuka kisha akasema " una akili mtu
wangu" nami nikamjibu kuwa nilikuwa huku Nairobi kwa sababu niliamini
Nina akili na nikitaka kutumia akili hii kuzalisha Mali. Musa hakuamini
maskio yake alinyamaza na kisha kujibu kwa upole "ni kweli kaka"
tuliondoka ili tujitaharishe keshoye tuje kufanya kazi. Nilijua fika
kuwa sikuwa na nguo na Hela nilizokuwa nazo nongetumia kama nauli ya
mwezi huo na basic singeweza kununua nguo . Tulifika chumbani na
nikaamua kumuomba Musa nguo nivae keshoye. Hakusita alinipa tu.
Nilishangaa kwa nini hakuuliza sababu ya mimi kukosa nguo ila hakufanya
Hilo alinipa tu na akanyamaza huku nilishukuru kwa roho nzuri.

Usiku huo Musa aliamua kunioa hadithi kumuhusu. Musa alisukimwa na haki
yangu ya kutokuwa na chochote Cha kutumia . Sababu hii ilifanya akumbuke
mabli sana na basic akaamua kuzungumza kuhusu. Aliketi chini baada ya
chajio huku mimi ninejikaza kitandani na akanza kunihadithia" mimi
nilikuja mjini nikiwa darasa la pili. Mimi na wazazi wangu tuliishi
Kijiji jikihiki na hii nyumba iliyo mkabala na hii. Mama na baba
hawakuwa na kazi na basi mama angefanya kazi ya kufulia watu nguo
tukaoata kipato .baba naye alifanya mjengo kw asiku kadhaa ili tukaweka
chakula mezani. Nilikuwa nahudhuria shule ya msingi inayoongozwa na
kanisa hapo kando ya mto. Jina Musa nilipewa baada ya kubatizwa kwa
kanisa Hilo. Maisha hatakuwa Rahisi huku Nairobi. Ilifika wakati mama na
baba walikuwa wakikorofishan akutoka a na ukosefu wa Hela z akutosha.
Mama alizidi kulalamika kwa kuwa baba alikuwa anapata pesa na haleti
chochote mezani. Kuvutana huku kulizidi kwa muda kisha siku moja mama
akashindwa kustahimili. Akiamua kumuuliza baba bila uwoga wowote. "Hivi
wewe umeoa kwingine unakopeleka pesa au shida ni gani? Mimi tayari
nimechoka !". Swali hili kilimkera baba na basic ugomvi mkali ukazuka.
Wakati huo nilikuwa nafanya kazi yangu ya ziada niliyopewa kutoka
shuleni. Mama alikuwa na ukali qa joka la mdimu. Baba naye hakutaka
kushindwa katika ugomvi na basi alizidi kuwa makali zaidi. Mama na baba
wakiishia kupigana siku hiyo. Nilikimbia nikaita majirani ili waje
kuwaokoa. Baada ya vita hivyo baba akawa anakuja nyumbani kwa nadra sana
na kila alipokuja basi alikuwa akifika lazima kuwe na vita baina yake na
mama. Jambo hili lilifanyika kwa muda mrefu mpaka pale baba akaacha kuja
kwa nyumba kabisa na ikabaki ni mimi na mama wenyewe. Nilifurahi kwa
kuwa angalau tulipata amani kidogo ila pia nilihuzunika kidogo kwa kuwa
sikuweza kuona baba nyumbani. Mama alikuwa anafanya kazi nankumudu kila
kitu mle chumbani. Wakati mwingine kama hakuna chakula basi tulikuwa
tunalala njaa. Mama alijikaza hadi akaamua kubadilisha biashara. Alianza
kupika mahamri. Mahamrri yakawa siku zingine hayanunuliwi vyema . Mama
hapa aliacha kazi hiyo na akaanza kila siku anaamka anaoga anavaa vyema
na anaondoka. Mimi sikujua alipokuwa akienda wakati huo wote. Nilijua
huenda akawa amebahatika na akapata Ajira inayoleta Hela vizuri wakati
huo. Hatukulala njaa wakati huo wala sikukosa lolote. Kila nilipomuuliza
mama alisema alikuwa na kazi ya ofisini. Kusema kweli ilikuwa kazi ya
ofisi kutokana na jinsi angejivaa.

Tulikodisha nyumba nyingine kwenye Kijiji hiki. Mama alikuwa anatoka
akzi jioni lakini alikuwa halali nami tena. Alikuwa anasema kuwa alikuwa
anachunga baadhi ya vitu vilivyokuwa kwa nyumba hiyo nyingine. Mama
alikuwa anamaliza kula ananawa na anaenda kulala. Alifanya hivyo kwa
muda na maisha yakawa shwari. Mama hakuwa na hasira kama alivyokuwa nazo
hapo awali akiishi na baba. Siku moja usiku niliamka na kuenda
kujisaidia nje. Siku hiyo mama alisahau kuniwekea mkebe wa kutumia kwa
haja ndogo na ikabidi niende nje. Nilijipinda kwa mtu uliokuwa
umeshikilia ndoo za maua yaliyokuwa yamepandwa na mama. Hapo nilisimama
nilipoona watu walwili wakija. Nilidhani ni jirani aliyekuwa anarejea
kisha anipate kwake nikikojoa. Uwoga ulinikimbia ila haikuwa jirani.
Mzee huyo aliyekuwa na mama waliiingia kwa kile kichumba chetu mama
alichokuwa anaishi kwa madai ya kuchunga vitu vyetu. Mara ya kwanza
nilidhani ni baba ila mwendo haukuwa wa baba na hivyo haikuwa yeye. Mzee
huyu alikuwa akimpapasa papasa mama mabegani huku mama anatabasamu kwa
furaha. Waliingia chumbani humor. Nilikimbia na kusimama mlangoni ili
niweze kujua walikuwa wanazungumzia nini mahususi. Sikuskia lolote ila
tu kelele ya kitanda kisha nikamsikia mama akiitisha mshahara wake. Yule
Mzee alimpa mashahara kisha yeye akaomba kuondoka. Nilirauka na kurudi
kwangu wasije wakanikuta kule nje. Nilipofika kitandani nilibaki
nikijiuliza mama alikuwa anaitisha mshahara wa kazi gani. Kwanza sio
mwisho wa mwezi, kazi yake ni ya ofisi na basic iweje Leo mshahara
anaitishia kwenye nyumba yake na usiku huu wote. Sikumaliza kuwaza kabla
usingizi kunichukia . Ni kama hata akili yangu iliona nilikuwa nawaza
yasiyonihusu na basi ikapelekea iruhusu usingizi unitawale. Niliamka
asubuhi na mama akanitayarisha mimi nikaenda shuleni. Wakati huo kila
kitu nilichokuwa nahitaji nilipata bila tabu yeyote. Mama alikuwa pia
ameanza kurembeka. Siku moja tukicheza na wenzangu nilimpiga Rosa kwa
kuwa alikuwa akiharibu maua yangu. Rosa alilia na alipomaliza akasema
kwa suti akitoroka "ndio maana mana yako anafanya umalaya" jambo hili
lilikuwa kama tusi kawaida ila mama alipolisikia alitoka nje akamginga
Rosa bila huruma. Mama yake Rosa alitoka nje na basic wakawa
wanajibizana na mama. Mama alikuwa na hasira ikapelekea wakapigana. Ila
nilipoketi nikawaza niligundua ilikuwa ukweli na ndio sababu alikuwa
anaitisha mshahara siku hiyo. Baada ya shamra shamra hizo siku zikapita
nne kisha mama akaja nyumbani na mgeni. Mgeni huyo lijitambulisha kama
mjomba. Mjomba huyu alikuwa anakaa tajiri sana. Alituagidi kila kitu
kizuri moaka nikampenda na kisha mimi nikaenda kwa rafiki zangu
nikawaacha mama na mjomba. Niliporejea mjomba alikuwa hayuko tena. Amam
aliniambia kuwa alikuwa amesafiri kwenda ngambo na basic sikuwa na budi
ila kunyamaza tu.

Siku iliyofuata akaja na mjomba tofauti na hali ikawa hivyo kwa muda
mrefu sana. Nikawa sasa siulizi swali kwa kuwa nilikuwa nimwshazoea.
Mama siku hiyo walilala na mjomba. Sijui ni nani aliyemwita baba usiku
huo baba akawasili baada ya kupotea kwa muda mrefu sana. Alipofika
aliniita jina na basic mimi nikafungua mlango. Aliwakuta mama na mjomba
kitandani. Baba kutokana na hasira alisimama na kuchukua kisu. Alimchoma
mama kisu hicho bila huruma wowote. Mjomba aliruka na kumugonga baba
kifuani baba akaanguka sakafuni asiinuke tena. Mama alikuwa anachiriza
damu kifuani. Niliita majirani na wakawakimbiza mama na baba
hospitalini. Mama alikata kamba kabla ya kufika hospitalini na baba
akaaga baada ya siku chache. Mimi nikabaki yatima. Uliponikhta mtaani
nilikuwa natika mazishi na ndio maana nilikuwa nmechanganyikiwa"
nilimuugiza Musa Saba na kumuambia kuwa mwishowe tutapata tonge kwa kuwa
ushindi upo ndani yetu. Musa na mimi tukiingia kitandani tukalala. Kesho
tukarauka na kuenda kufanya kazi. Kazi ilikuwa ngumu ila mshahara
mchache mno. Tulijikaza kwa kuwa hatukuwa na namna. Musa alikuwa mjeuri
na siku moja akikunywa pombe ya mteja na hivyo ndivyo alipoteza ajira.
Nilibaki mwenyewe nikijaribu kufanya kazi tupate tonge. Musa aliamua
kuhama arejee nyumbani akalime. Aliniaga na basic akaondoka. Nilibaki
nasukuma kazi mwenyewe. Baada ya Musa kuondoka kuna msichana aliyekuja
kuishi kando ya chumba changu. Ilikuwa nadra nimuone Binti huyu. Binti
huyu kila usiku nilimsikia akiitisha pesa kutoka kwa wabaume ndani ya
nyumba hiyo. Mara nyingi aliwatishia kisu na basic wakamlipa na
wakaondoka. Alikuwa anafanya biashara ya usgerati pia kama njia ya
kujikimu. Kando yangu mkono wa kushoto paliishi kijana aliyekuwa na
nywele ambazo hakuzichana hata siku moja. Mchana yeye alikuwa chumbani
amelala kwa hivyo sijui alikuwa anafanya kazi lini. Kwake alikuwa na
kila kitu Cha starehe. Nilitamani sana maisha yake. Usiku ungemuona
ametoka na joho jeusi lililomfunika hadi uso. Siku moja mapolisi
walikuja na kumushika. Tulipokaribia kuuliza sababu tulielezwa kuwa
alikuwa ni mwizi sugu sana kule kijijini na ndio sababu. Nyumbani kwake
kulitolewa bunduki za kila aina na pesa nyingi sana feki. Kweli Nairobi
hii Ina mambo" nilijisemea kimoyomoyo. Hakuna aliyedhani kijana huyo
anaweza akawa mwizi sugu hivyo. Nilipokuwa nmezubaa mama mmoja akasema
kwa sauti. " Hii Nairobi kila mtu ana maisha yake kwa kuwa lazima ale na
anywe basi biashara kila mtu anafanya ni tofauti jamani" milikubakiana
naye asilimia mia. Aliingia ndani na kuanza kupiga simu akiongea kwa
lugha ya kizungu. Kumbe pia alikuwa mporaji. Mimi nilizidi kuenda kazi
yangu kama kawaida. Kazini kulikuwa kugumu lakini nilikosa namna.

Siku moja nikitoka kazini nilikutana na watu wengi sana njiani. Ilikuwa
ni siku ya soko. Siku hiyo basi watu walikuwa kila mahali wakijaribu
kutafuta hiki na kile. Mama mmoja alikuwa anazungumza na simu punde si
punde kijana mmoja akaja na kumpokonya simu ile. Mama yule alipiga nduru
huku anatuka ruka kule. Vijana wa mbio walimkimbisha kijana yule na
kumushika walicharaza ajabu bila huruma. Kijana yule alijaribu kuitosha
msaada na kusikulizwa ila hakuna aliyemsikiliza. Aligingwa nakula mtu
wasijali wanamgonga wapi. Nilibaki nimesimama nikijiuliza hivi kwa watu
Hawa wote hakuna mtu mwenye huruma. Kila mtu alimulaani huku wakikiri
mabaya yao na jinsi walivyokuwa qanfanya mtaa uwe na uwoga kwa sababu
yao. Baada ya watu kumaliza kumuchapa mwanamume mmoja alikuja na jiwe na
kumuangushia maskini yule kwa kichwa na akazoma. Mtu mmoja baada ya
mwingine wakiondoka na kumuacha amellaa pale. Gari lapolisi lilifika na
kupata alishauliwa na basic likambeba na kuondoka naye. Nairobi kuna
watu wa aina mbalimbali. Waliokuja na roho nzuri ila maisha ikawafanya
wawe na roho mbaya na hata zaidi, waliokuja bila roho ila roho ikamea
kutokana na walichokipitia na kuna wale bado wako tu na wanazidi kuombwa
heri. Binafsi mini nimejua maisha sio Rahisi. Ni Rahisi ikiwa una pesa
tu lakini bila oesa ni magumu. Lakini namshukuri mola angalau nimeweza
kijengea wazazi na bado nimewafunza wadogo wangu. Nipo katika harakati
za kukomboa Kijiji changu